Regio Archangelopolitana

Regio Archangelopolitana"Archangelopolitana Gubernatio", — Immanuelis Godofredi Goezii Geographia Academica, Norimbergae 1789, p. 133; "prouincia Archangelopolitana", — Pharmacopoea Rossica, Petropoli 1782, p. 51. (Russice Архангельская область, tr. Archangel’skaja oblast’) est subiectum Foederationis Russicae, anno 1937 creatum, et ab anno 2000 in Districtum Foederalem Septentrio-Occidentalem Russicum inclusum. Area regionis 589 913 chm2 est. Circa 1 174 milia incolarum (anno 2016) habet. 

 Situs

Regio Archangelopolitana in septentrione planitiei Europaeae Orientalis sita est, in Pomoria antiqua, maribus Albo, Barentsiano Karensique alluitur, cum re publica Carelia in occidente, regione Murmanica in septentrione (per mare Album), regionibus Vologdensi et Kirovensi in meridie, re publica Komi atque per districtum autonomum Neneticum suum cum re publica Komi in meridie et regione austro-orientali, regione Tumenensi (districtu autonomo Iamalo-Nenetico) et territorio Crasnoiarensi (per mare Karense) in oriente contermina. Promontorium Fligely in insula Rudolfii terrae Francisci Iosephi, locus Russiae, Europae et Eurasiae longissime ad septentrionalem versus,  et promontorium Flissingense in insula Boreali Novae Zemblae, locus Europae in extremum orientem versus, ad hanc regionem pertinent. Calguevia et Vaigatia aliaque insulae maris Barentsiani partes regionis habentur.

Hydrographia

In regione Archangelopolitana multa flumina fluunt, quorum maxima sunt Duina Borealis (cum Wytschegda, Pinega et Vaga accolis), Onega, Mesen, quae tria in mare Album effunduntur; Petschora (cum Czilma accola) flumen maximum  in sinum Petschoricum maris Barentsiani effunditur. Circa 2,5 milia lacuum in regione locantur.

Urbes

Caput regionis Archangelopolis in ostio Duinae Borealis in sinum Duinensem maris Albi influentis sita est; haud longe ab ea et Severodvinsk (Urbs Duinae Borealis), portus magnus, iacet. Ad ripas Duinae et  Colmogora vicus antiquus sita est et Kolla urbs (haud longe ab ostio Wytschegdae accolae). Ad ripas Wytschegdae Solivytschegda urbs sita est; haec longe a Wytschegda et Iarenscum. Ad Pinegam, alium Duinae accolam, Pinega patet. 

Ad ripas Onegae fluvii in sinum Onegensem maris Albi influentis, Onega urbs sita est (haud longe ab ostio) et Cargapolis urbs antiqua (prope ad fontem, lacum Lačam). 

Ad ripas Mesenis fluvii, in sinum Mesenensem maris Albi influentis, Mesenia urbs sita est.

 Nota 

 Nexus externi 

 Situs interretialis administrationis regionis Archangelopolitanae

!